**Հավելված**

**ՀՀ արտակարգ իրավիճակների նախարարի   
\_\_\_\_\_\_\_ թվականի \_\_\_\_\_\_\_\_\_\_-ի  
N \_\_\_\_\_\_-Ն հրամանի**

ԿԱՐԳԸ

ԸՆԴԵՐՔՕԳՏԱԳՈՐԾՄԱՆ ԹԱՓՈՆՆԵՐԻ ՕԲՅԵԿՏՆԵՐՈՒՄ ՎԹԱՐՆԵՐԻ ԴԵՊՔՈՒՄ ԱՐՏԱԿԱՐԳ ԻՐԱՎԻՃԱԿՆԵՐՈՒՄ ԳՈՐԾԵԼՈՒ ՊԼԱՆԻ ՄՇԱԿՄԱՆ ԵՎ ՎԵՐԱՆԱՅՄԱՆ ԳՈՐԾԸՆԹԱՑՆԵՐԻՆ ԲՆԱԿՉՈՒԹՅԱՆ ՄԱՍՆԱԿՑՈՒԹՅՈՒՆՆ ԱՊԱՀՈՎԵԼՈՒ ՆՊԱՏԱԿՈՎ ԱԶԴԱԿԻՐ ՀԱՄԱՅՆՔԻ ԲՆԱԿՉՈՒԹՅԱՆԸ ՏԵՂԵԿԱՑՆԵԼՈՒ, ԱԶԴԱԿԻՐ ՀԱՄԱՅՆՔԻ ԲՆԱԿՉՈՒԹՅԱՆ ԿՈՂՄԻՑ ԱՌԱՋԱՐԿՈՒԹՅՈՒՆՆԵՐ ՆԵՐԿԱՅԱՑՆԵԼՈՒ ԵՎ ԱՅԴ ԱՌԱՋԱՐԿՈՒԹՅՈՒՆՆԵՐԸ ՔՆՆԱՐԿԵԼՈՒ

1. **ԸՆԴՀԱՆՈՒՐ ԴՐՈՒՅԹՆԵՐ**
2. Ընդերքօգտագործման թափոնների օբյեկտներում վթարների դեպքում արտակարգ իրավիճակներում գործելու պլանի մշակման և վերանայման գործընթացներին բնակչության մասնակցությունն ապահովելու նպատակով ազդակիր համայնքի բնակչությանը տեղեկացնելու, ազդակիր համայնքի բնակչության կողմից առաջարկություններ ներկայացնելու և այդ առաջարկությունները քննարկելու կարգով (այսուհետ` Կարգ) սահմանվում են՝ ընդերքօգտագործման թափոնների օբյեկտներում վթարների դեպքում արտակարգ իրավիճակներում գործելու պլանի (այսուհետ` Պլան) մշակման և վերանայման գործընթացներին, վթարների հնարավոր ազդեցության գոտում ներառված համայնքների բնակչությանը մասնակից դարձնելու նպատակով, այդ համայնքների բնակչությանը տեղեկացնելու, նրանց առաջարկություններն ընդունելու, դրանք քննարկելու և հետագա ընթացք տալու կարգը (ՀՀ կառավարության 2014 թվականի նոյեմբերի 19-ի N 1325-Ն որոշում):
3. Պլանը մշակվում է համաձայն «Ընդերքօգտագործման թափոնների օբյեկտներում վթարների դեպքում արտակարգ իրավիճակներում գործելու պլանի մշակման մեթոդական ուղեցույցը հաստատելու մասին» ՀՀ արտակարգ իրավիճակների նախարարի հրամանի (Բխում է Հայաստանի Հանրապետության ընդերքի մասին օրենսգրքի 60.6-րդ հոդվածի 5-րդ մասից: Վերոնշյալ հրամանը ձեռք բերել ՀՀ արտակարգ իրավիճակների նախարարության պաշտոնական կայքից կամ ՀՀ արտակարգ իրավիճակների նախարարության մարզային փրկարարական ստորաբաժանումներից և այլ պաշտոնական աղբյուրներից):
4. Ազդակիր համայնքի բնակչությանը տեղեկացնելու, ազդակիր համայնքի բնակչության կողմից ներկայացվող առաջարկությունների ընդունման և այդ առաջարկությունների քննարկման կազմակերպման ու իրականացման գործընթացների համար պատասխանատու է ընդերքօգտագործողը:
5. Ընդերքօգտագործողը պետական կառավարման տեղական մարմնի (մարզպետարանի) հետ համագործակցելով՝ որոշում է ազդակիր համայնքի կարգավիճակը, հիմք ընդունելով ընդերքօգտագործման թափոնների օբյեկտի պատվարի վթարման դեպքում խույսի տարածման վերլուծությունը:
6. Սույն Կարգում օգտագործվող հիմնական հասկացություններն են.
7. **արտակարգ իրավիճակ**` որոշակի տարածքում կամ օբյեկտում խոշոր վթարի, վտանգավոր բնական երևույթի, տեխնածին, տարերային կամ էկոլոգիական (բնապահպանական) աղետի, համաճարակի, անասնահամաճարակի, բույսերի և գյուղատնտեսական մշակաբույսերի լայնորեն տարածված վարակիչ հիվանդության, զենքի տեսակների կիրառման հետևանքով ստեղծված իրավիճակ, որը հանգեցնում է կամ կարող է հանգեցնել մարդկային զոհերի, մարդկանց առողջությանն ու շրջակա միջավայրին` զգալի վնասի, խոշոր նյութական կորուստների և մարդկանց կենսագործունեության բնականոն պայմանների խախտման.
8. **ազդակիր համայնք**` շրջակա միջավայրի վրա հիմնադրույթային փաստաթղթի կամ նախատեսվող գործունեության հնարավոր ազդեցության ենթակա համայնքի (համայնքների) բնակչություն` ֆիզիկական և (կամ) իրավաբանական անձինք.
9. **ընդերքօգտագործող`**իրավաբանական անձ (այդ թվում` օտարերկրյա պետության առևտրային կազմակերպություն), որը ՀՀ Ընդերքի մասին օրենսգրքին համապատասխան, իրականացնում է ընդերքօգտագործում.
10. **ընդերքօգտագործման թափոնների օբյեկտ**`տարածք, տեղ, ներառյալ՝ ցանկացած պատվար կամ որևէ այլ կառույց (ներառյալ՝ պոչամբարները), որը նախատեսված է տարածքն իր մեջ պարունակելու, սահմանափակելու կամ այլ կերպ որպես հենարան պահելու նպատակին, որտեղ հավաքվում, կուտակվում, պահվում, հեռացվում, վնասազերծվում, տեղադրվում կամ թաղվում են ընդերքօգտագործման թափոնները (պինդ, հեղուկ կամ կիսահեղուկ վիճակում): Ընդերքօգտագործման թափոնների օբյեկտ չեն հանդիսանում այն տարածքները (ներառյալ՝ փորված հորերը), որտեղ ընդերքօգտագործման թափոնները տեղափոխվել են օգտակար հանածոյի արդյունահանումից հետո՝ վերականգնման կամ շինարարական նպատակներով: Վերջիններս հանդիսանում են թափոններ «Թափոնների մասին» Հայաստանի Հանրապետության օրենքի իմաստով, և դրանց հետ կապված հարաբերությունները կարգավորվում են «Թափոնների մասին» Հայաստանի Հանրապետության օրենքով.
11. **պոչամբար`**օգտակար հանածոների հարստացման արդյունքում առաջացած պինդ կամ հեղուկ թափոնների պահման հիդրոտեխնիկական կառուցվածք:
12. **ԱԶԴԱԿԻՐ ՀԱՄԱՅՆՔԻ ԲՆԱԿՉՈՒԹՅԱՆԸ ՏԵՂԵԿԱՑՆԵԼՈՒ ԿԱՐԳԸ**
13. Պլանի մշակման և վերանայման գործընթացներին բնակչության մասնակցությունն ապահովելու նպատակով, ազդակիր համայնքի բնակչության կողմից առաջարկություններ ներկայացնելու և այդ առաջարկությունների քննարկման, կազմակերպման ու իրականացման գործընթացների վերաբերյալ ազդակիր համայնքի բնակչության իրազեկումն իրականացնում է ընդերքօգտագործողը:
14. Սույն Կարգի 4-րդ կետում նշված ազդակիր համայնքի բնակչության իրազեկման տեղեկատվությունը պարունակում է հետևյալ տվյալները.
15. Պլանի մշակման և վերանայման գործընթացին բնակչության ներգրավման նպատակով, ազդակիր համայնքի բնակչության կողմից առաջարկություններ ներկայացնելու և այդ առաջարկությունների քննարկման, կազմակերպման ու իրականացման գործընթացների ժամկետների մասին.
16. ազդակիր համայնքի բնակչության կողմից ներկայացվող առաջարկությունների ընդունման, քննարկման կազմակերպման ու իրականացման համար ընդերքօգտագործողի կողմից նշանակված պատասխանատու պաշտոնատար անձի մասին (անուն, ազգանուն, պաշտոն, հեռախոսահամար, հասցե, էլեկտրոնային հասցե).
17. ազդակիր համայնքի բնակչության կողմից ներկայացված առաջարկությունների քննարկման, վայրի, օրվա և ժամի մասին:
18. **ԱԶԴԱԿԻՐ ՀԱՄԱՅՆՔԻ ԲՆԱԿՉՈՒԹՅԱՆ ԿՈՂՄԻՑ ՆԵՐԿԱՅԱՑՎԱԾ ԱՌԱՋԱՐԿՈՒԹՅՈՒՆՆԵՐԻ ՔՆՆԱՐԿՄԱՆ ԿԱԶՄԱԿԵՐՊՈՒՄՆ ՈՒ ԻՐԱԿԱՆԱՑՈՒՄԸ**
19. Ազդակիր համայնքի բնակչության կողմից ներկայացված առաջարկությունների քննարկման գործընթացն իրականացվում է ընդերքօգտագործողի,ՀՀ արտակարգ իրավիճակների նախարարության, ՀՀ առողջապահության նախարարության, ՀՀ բնապահպանության նախարարության, ՀՀ էներգետիկ ենթակառուցվածքների և բնական պաշարների նախարարության, ՀՀ գյուղատնտեսության նախարարության, ՀՀ տարածքային կառավարման և զարգացման նախարարության, ՀՀ կառավարությանն առընթեր [քաղաքաշինության պետական կոմիտե](http://gov.am/am/adjunct-bodies/234/)ի և ազդակիր համայնքի/ների/ համայնքապետարանի/ների/ (ազդակիր համայնքների ղեկավարների համաձայնությամբ) ներկայացուցիչների մասնակցությամբ:
20. Սույն Կարգի 6-րդ կետի իրականացումն ապահովելու նպատակով, ընդերքօգտագործողի կողմից մասնակցության վերաբերյալ գրություն է ներկայացվում համապատասխան պետական և տեղական ինքնակառավարման մարմիններին՝ ներկայացուցիչների նշանակման վերաբերյալ:
21. Ազդակիր համայնքի բնակչության կողմից ներկայացված առաջարկությունների քննարկման համար նշանակված օրվանից առնվազն մեկ ամիս առաջ, ընդերքօգտագործողն ազդակիր համայնքին է ներկայացնում է ընդերքօգտագործման թափոնների օբյեկտներում վթարների դեպքում արտակարգ իրավիճակներում գործելու պլանի նախագիծը:
22. Ազդակիր համայնքի բնակչության կողմից ներկայացված բոլոր առաջարկությունները ենթակա են պարտադիր քննարկման:
23. Ազդակիր համայնքի բնակչության կողմից ներկայացված և ընդերքօգտագործողի կողմից չընդունվող բոլոր այն առաջարկությունների վերաբերյալ քննարկումից հետո ոչ ուշ, քան 5-օրյա ժամկետում ընդերքօգտագործողը պետք է առաջարկությունները մերժելու մասին գրավոր հիմնավորումներ ներկայացնի ազդակիր համայնքի բնակչությանը:
24. Ազդակիր համայնքի բնակչության կողմից ներկայացված առաջարկությունների քննարկման գործընթացն արձանագրվում է ընդերքօգտագործողի կողմից:
25. Ազդակիր համայնքի բնակչության կողմից ներկայացված առաջարկությունների քննարկման գործընթացի արձանագրությունում պետք է արձանագրվեն բոլոր առաջարկությունները, ինչպես նաև առաջարկությունները ընդունելու կամ մերժելու հիմնավորումները:
26. Ազդակիր համայնքի բնակչության կողմից ներկայացված առաջարկությունների քննարկման գործընթացի արձանագրությունը ստորագրվում է ընդերքօգտագործողի պատասխանատու պաշտոնատար անձի և քննարկմանը մասնակցող պետական ու տեղական ինքնակառավարման մարմինների ներկայացուցիչների կողմից:
27. Ազդակիր համայնքի բնակչության կողմից ներկայացված առաջարկությունների քննարկման գործընթացի արձանագրության բնօրինակի պատճեն տրամադրվում է քննարկմանը մասնակցող պետական և տեղական ինքնակառավարման մարմիններին:
28. **ԵԶՐԱՓԱԿԻՉ ԴՐՈՒՅԹՆԵՐ**
29. Պլանի նախագիծը վերջնական լրամշակելուց հետո ներկայացվում է ՀՀ արտակարգ իրավիճակների և ՀՀ բնապահպանության նախարարություններ՝ համաձայնեցման համար:
30. Սույն Կարգի կետերի պահանջներն ընդերքօգտագործողի կողմից չկատարելու դեպքում, Պլանի մշակումը համարվում է չկատարված:
31. Ընդերքօգտագործողի և ազդակիր համայնքի բնակչության միջև ծագած տարաձայնությունները լուծվում են փոխադարձ համաձայնությամբ կամ ՀՀ օրենսդրությամբ սահմանված կարգով։